钦定古今图书集成/明伦汇编/闺媛典/第262卷 > 王茂芝妻梁氏
## 钦定古今图书集成/明伦汇编/闺媛典/第262卷 > 王茂芝妻梁氏

按《新昌县志》：“梁氏，棠墅人。幼聪慧，粗涉书史。字生员
王茂芝，相敬如宾。生子升甫三岁，茂芝年二十五，赴
省试，病剧，舁归，梁氏日夜号泣，愿以身代，卒不起。氏
死守不二，父母微讽之，辄大恸。入妆阁，书口号于衿
云：‘蛾眉薄命剩孤身，霜著松筠不改贞。父母错将儿
女爱，恐无完璧报良人’。自是屏绝铅华，事姑尽孝，勤”
纺绩以供甘旨。姑失跌伤足极痛楚，氏扶掖抚摩，拭
抹臭秽，叩祷神祇，历十馀年。姑忽起，行坐如旧，人以
为纯孝所感。姑年八十有八终，氏亦年八十有五。有
司旌之。